AS Estonian Cell haavapuidumassi tehas projekteeritakse  ja rajatakse vastavuses Euroopa Liidu kõrgendatud keskkonnanõudmistega. Rajatavas tehases saab tööd ligi 70 inimest, samuti lisanduvad töökohad 200-300 inimesele tehase rajamisega kaasnevates muudes ettevõtmistes. Tehase rajamist hakkab finantseerima pankade rahvusvaheline sündikaat, vajalikud seadmed ja tehnoloogia tarnitakse Lääne-Euroopast. Tselluloositehase ehitusega alustatakse 2002. aastal ning ehituslepingud sõlmitakse Eesti ehitusettevõtjatega.